Van Halen

Οι Van Halen ήταν αμερικανικό hard rock συγκρότημα που δημιουργήθηκε στην Καλιφόρνια το 1972. Γνώρισαν μεγάλη επιτυχία από τον πρώτο τους δίσκο, το 1978, και οι συνολικές πωλήσεις τους αγγίζουν τα εκατό εκατομμύρια παγκοσμίως.

 Βιογραφία 
1978-1984
Στις αρχές της δεκαετίας του '70, οι αδελφοί Έντι και Άλεξ Βαν Χέηλεν συνεργάστηκαν, αρχικά, με τον μπασίστα Μαρκ Στόουν και στη συνέχεια με τον Μάικλ Άντονι, σχηματίζοντας τους Mammoth. Το 1973, στο συγκρότημα εντάχθηκε ο τραγουδιστής Ντέιβιντ Λι Ροθ και οι Mammoth εμφανιζόταν ζωντανά σε κλαμπ του Λος Άντζελες παίζοντας διασκευές σε συγκροτήματα όπως οι ZZ Top, οι Aerosmith, οι Deep Purple, οι Led Zeppelin, κ.α..Van Halen Covered Songs and Artists | setlist.fm

Το πρώτο ντέμο του συγκροτήματος ηχογραφήθηκε με χρήματα του μπασίστα των Kiss, Τζιν Σίμονς και οι παραγωγοί Τεντ Τέμπλμαν και Μο Όστιν της Warner Bros. υπέγραψαν συμβόλαιο με το συγκρότημα, το οποίο είχε πλέον αλλάξει το όνομα του σε Van Halen, στο "Starwood Club" του Λος Άντζελες το 1977.41 Years Ago Today – Van Halen Hits the Sunset Strip

Το ομώνυμο άλμπουμ τους κυκλοφόρησε τον Μάιο του 1978 και περιείχε τις μεγάλες επιτυχίες "Runnin' with the Devil", "Ain't Talkin' 'bout Love", το σόλο κιθάρας "Eruption" και τη διασκευή στο "You Really Got Me" των Kinks που σκαρφάλωσε στο Top-40 της πατρίδας τους.first album “Van Halen” - Van Halen News Desk Ο δίσκος έχει πουλήσει πάνω από δέκα εκατομμύρια αντίτυπα στις Ηνωμένες Πολιτείες και έχει βραβευθεί ως διαμαντένιος.

Η πρώτη τους περιοδεία στη Βόρεια Αμερική έγινε λίγο πριν την κυκλοφορία του άλμπουμ μαζί με τους Journey και τους Montrose. Στη συνέχεια, περιόδευσαν στη Μεγάλη Βρετανία ανοίγοντας τις εμφανίσεις των Black Sabbath, οι οποίοι είχαν τότε κυκλοφορήσει το "Never Say Die". Στη συνέχεια, πραγματοποίησαν περιοδεία και πάλι στη Βόρεια Αμερική αλλά και στη Γερμανία.Van Halen Kicks Off First World Tour! - Van Halen News Desk

Στις 23 Μαρτίου 1979, κυκλοφόρησε ο δεύτερος τους δίσκος με τίλο "Van Halen II", ανεβαίνοντας για πρώτη φορά στο Top-10 της πατρίδας τους, ενώ περιείχε την Top-20 επιτυχία "Dance the Night Away".Van Halen - Van Halen II - Dance The Night Away - YouTube Για την προώθηση του άλμπουμ περιόδευσαν στις Ηνωμένες Πολιτείες μαζί με τους Journey, Montrose και Black Sabbath.

Ο ήχος των Van Halen έγινε πιο σκληρός στο "Women and Children First" του 1980, που σκαρφάλωσε στο # 6 του Billboard, συνοδευόμενο από το σινγκλ "And the Cradle Will Rock...".Van Halen - And the Cradle will rock 1980 - YouTube Μετά από μία ευρωπαϊκή περιοδεία το συγκρότημα επέστρεψε στο στούντιο για την ηχογράφηση του "Fair Warning", του τέταρτου συνεχόμενου πολλαπλά πλατινένιου δίσκου τους, παρά το γεγονός ότι κανένα από τα τέσσερα σινγκλ του δεν μπήκε στο Hot-100 των αμερικάνικων τσαρτ.Fair Warning - Van Halen | Songs, Reviews, Credits | AllMusic

Ακολούθησε το "Diver Down" του 1982 που έφθασε στο # 3 και περιείχε τη διασκευή στο "(Oh) Pretty Woman" του Ρόι Όρμπισον που έφθασε στο # 12 και το "Dancing in the Street" των Martha & the Vandellas που σκαρφάλωσε στο Top-40.Van Halen - (Oh) Pretty Woman - YouTube Κατά την περιοδεία για την προώθηση του άλμπουμ, τις εμφανίσεις τους άνοιγαν οι G-Force του Γκάρι Μουρ, ενώ τον Οκτώβριο οι Van Halen έπαιξαν ζωντανά μαζί με τους Rolling Stones.

Στις αρχές του 1983, περιόδευσαν στη Λατινική Αμερική και λίγους μήνες αργότερα εμφανίστηκαν σαν πρώτο όνομα στο "US Festival" μαζί με τους Motley Crue, Ozzy Osbourne, Judas Priest, Scorpions, κ.α., μπροστά σε σχεδόν μισό εκατομμύριο θεατές.Van Halen - US Festival 1983 Τον Ιανουάριο του 1984, οι Van Halen κυκλοφόρησαν το άλμπουμ "1984" που ανέβηκε στο # 2 των τσαρτ στην πατρίδα του συγκροτήματος και περιείχε την # 1 επιτυχία "Jump", όπως και τα ιδιαίτερα επιτυχημένα σινγκλ "Hot For Teacher", "I'll Wait" και "Panama".Van Halen 1984 Album Review | Rolling Stone Το άλμπουμ έχει βραβευθεί ως διαμαντένιο ενώ το σινγκλ του "Jump" έγινε χρυσό.Van Halen - Jump - YouTube Το συγκρότημα περιόδευσε στις Ηνωμένες Πολιτείες και τον Αύγουστο του 1984 εμφανίστηκαν σαν πρώτο όνομα στο φεστιβάλ "Monsters of Rock" του Ντόνινγκτον, μαζί με τους AC/DC, Motley Crue και Accept.31 years Ago: Van Halen Plays Monsters of Rock Festival

Παρά την πολύ μεγάλη επιτυχία, ο Ροθ αποφάσισε να αποχωρήσει για να ακολουθήσει προσωπική καριέρα, κυκλοφορώντας το άλμπουμ "Crazy From The Heat" με την # 3 επιτυχία "California Girls". Οι Van Halen τον αντικατέστησαν με τον Σάμι Χάγκαρ.

1985-σήμερα
Ο πρώτος δίσκος του συγκροτήματος με τον Χάγκαρ στη σύνθεση του ήταν το "5150", τον Μάρτιο του 1986, το οποίο έγινε το πρώτο άλμπουμ των Van Halen που σκαρφάλωσε στην κορυφή των αμερικάνικων τσαρτ και βραβεύθηκε ως έξι φορές πλατινένιο, ενώ περιείχε τη μεγάλη επιτυχία "Why Can't This Be Love" που έφθασε στο # 3, όπως και τα "Dreams" και "Love Walks In".5150 - Van Halen | Songs, Reviews, Credits | AllMusic Την επόμενη χρονιά, ο Χάγκαρ κυκλοφόρησε το ομώνυμο άλμπουμ του, αφού δεσμευόταν στην "Geffen" σαν σόλο καλλιτέχνης για άλλον ένα δίσκο.

Το 1988, οι Van Halen επέστρεψαν με το "OU812", το οποίο σκαρφάλωσε στο # 1 της πατρίδας τους συνοδευόμενο από τις μεγάλες επιτυχίες "When It's Love" και "Finish What Ya Started". Κατά την περιοδεία για την προώθηση του δίσκου το συγκρότημα ήταν πρώτο όνομα του αμερικανικού φεστιβάλ "Monsters of Rock" στο οποίο συμμετείχαν επίσης, οι Scorpions, οι Dokken, οι Metallica και οι Kingdome Come.27 Years Ago: Monsters of Rock Tour Kicks Off

Το 1991, ο Τεντ Τέμπλμαν επέστρεψε στη θέση του παραγωγού του συγκροτήματος, το οποίο ηχογράφησε τον τριπλά πλατινένιο δίσκο "For Unlawful Carnal Knowledge", το τρίτο συνεχόμενο # 1 των Van Halen.REVIEW: Van Halen – For Unlawful Carnal Knowledge (1991) Από τον Αύγουστο του 1991 μέχρι τον Ιανουάριο του 1992 περιόδευσαν στη Βόρεια Αμερική μαζί με τους Alice in Chains, ενώ για το υπόλοιπο της περιοδείας, τους συνόδευαν οι Αυστραλοί Baby Animals.

Ακολούθησε το πρώτο, ζωντανά ηχογραφημένο άλμπουμ του συγκροτήματος με τίτλο "Live: Right Here, Right Now" το 1993,Live: Right Here, Right Now - Van Halen με τους Van Halen να επιστρέφουν στην Ευρώπη μετά από εννέα χρόνια, για μία περιοδεία μαζί με τους Little Angels, ενώ στην Αμερική τις εμφανίσεις τους άνοιγε το προσωπικό σχήμα του Βινς Νιλ, τραγουδιστή των Motley Crue.

Τον Απρίλιο του 1995, ο Έντι Βαν Χέηλεν συνελήφθη σε αεροδρόμιο όταν στις αποσκευές του είχε όπλο, αλλά δεν έγινε μήνυση και αφέθηκε ελεύθερος. Στις αρχές της χρονιάς, οι Van Halen είχαν κυκλοφορήσει τον δίσκο "Balance" και κατά την περιοδεία του άλμπουμ άνοιγαν τις ευρωπαϊκές εμφανίσεις των Bon Jovi. Μετά την επιστροφή του συγκροτήματος στις Ηνωμένες Πολιτείες, ανακοινώθηκε η αποχώρηση του Χάγκαρ από τη σύνθεση των Van Halen.20 Years Ago: Van Halen Release 'Balance'

Το μικρόφωνο ανέλαβε ο πρώην τραγουδιστής των Extreme, Γκάρι Τσερόουν και το συγκρότημα κυκλοφόρησε το "Van Halen III", το πρώτο άλμπουμ τους που δεν έγινε πλατινένιο.Van Halen Van Halen III Album Review | Rolling Stone Η βρετανική περιοδεία τους αναβλήθηκε λόγω τραυματισμού του Άλεξ Βαν Χέηλεν, αλλά οι εμφανίσεις τους στην υπόλοιπη Ευρώπη πραγματοποιήθηκαν με τους Deadline σαν support συγκρότημα.

Στις αρχές του 2000 ανακοινώθηκε η αποχώρηση του Τσερόουν, ενώ λίγους μήνες αργότερα έγινε γνωστό ότι ο Έντι Βαν Χέηλεν έπασχε από καρκίνο στη γλώσσα, αρρώστια η οποία εξαλείφθηκε μετά από σειρά επεμβάσεων.

Στα τέλη του 2003 ανακοινώθηκε η επιστροφή του Σάμι Χάγκαρ ως τραγουδιστή των Van Halen και η κυκλοφορία της συλλογής "The Best of Both Worlds" με τρία νέα κομμάτια.Van Halen The Best Of Both Worlds Album Review Ακολούθησε μία πολύ μεγάλη περιοδεία, η οποία ξεκίνησε στις 11 Ιουνίου 2004 από το Γκρίνσμπορο της Βόρειας Καρολίνας, ενώ η συλλογή ανέβηκε στη δεύτερη θέση του Billboard πουλώντας πάνω από 138.000 αντίτυπα στην πρώτη εβδομάδα κυκλοφορίας της, για να λάβει πλατινένια βράβευση δύο μήνες αργότερα.

Τον Απρίλιο του 2005, οι Χάγκαρ και Άντονι περιόδευσαν στο Μεξικό και λίγους μήνες αργότερα, ο μπασίστας αποχώρησε οριστικά από τους Van Halen. Ο αντικαταστάτης του ανακοινώθηκε τον Οκτώβριο του 2006 και ήταν ο 15χρονος γιος του Έντι Βαν Χέηλεν, Βόλφγκανγκ Βαν Χέηλεν.Eddie Van Halen Taps Teenage Son As New Bassist

Τον Ιανουάριο του 2007, οι Van Halen εντάχθηκαν στο Rock and Roll Hall of Fame,Rock and Roll Hall of Fame Backs New Members ενώ στο μικρόφωνο του συγκροτήματος επέστρεψε ο Ντέιβιντ Λι Ροθ και περιόδευσαν στη Βόρεια Αμερική, για μία περιοδεία η οποία ολοκληρώθηκε τον Ιούνιο του 2008, μετά από μία διακοπή για προσωπικούς λόγους του κιθαρίστα του συγκροτήματος.

Στις αρχές του 2011, οι Van Halen επέστρεψαν στο στούντιο για την ηχογράφηση του πρώτου τους στούντιο δίσκου μετά το 1998. Το άλμπουμ κυκλοφόρησε στις 7 Φεβρουαρίου 2012 με τίτλο "A Different Kind of Truth", σκαρφαλώνοντας στη δεύτερη θέση των αμερικάνικων τσαρτ.Adele's '21' Hits 20th Week at No. 1, Van Halen Debuts at No. 2 Το σινγκλ του δίσκου ήταν το "Tattoo", το οποίο έγινε το πρώτο σινγκλ των Van Halen που μπήκε στο Hot-100 μετά το 1995.

Λίγους μήνες αργότερα, ο Έντι Βαν Χέηλεν διαγνώστηκε με εκκολπωματίτιδα και αναγκάστηκε να μπει στο χειρουργείο αναβάλλοντας την ιαπωνική περιοδεία του συγκροτήματος.'No further surgeries are needed': New health scare for Eddie Van Halen, but it's not cancer

Τον Απρίλιο του 2013, το συγκρότημα εμφανίστηκε για πρώτη φορά εκτός Αμερικής, με τον Ροθ στο μικρόφωνο, μετά το 1984, παίζοντας στο "Stone Festival" του Σίδνεϊ.Van Halen Play First Ever Australian Show With David Lee Roth For Stone Music Festival Δύο χρόνια αργότερα, κυκλοφόρησαν τον πρώτο, ζωντανά ηχογραφημένο δίσκο τους με τον Ροθ στα φωνητικά, με τίτλο "Tokyo Dome Live in Concert", το οποίο σκαρφάλωσε στο αμερικάνικο Top-20.Van Halen's Definitive Live Album & Remasters

Ο Έντι Βαν Άλεν πέθανε τον Οκτώβριο του 2020.

 Δισκογραφία 
Στούντιο ηχογραφήσεις
ΈτοςΆλμπουμΗΠΑVan Halen | Awards | AllMusicΚαναδάςΑμερικάνικες βραβεύσεις 1978  Van Halen  19  18  Διαμαντένιος 1979  Van Halen II  6  15  5 x πλατινένιος 1980  Women and Children First  6  12  3 x πλατινένιος 1981  Fair Warning  5  11  2 x πλατινένιος 1982  Diver Down  3  5  4 x πλατινένιος 1984  1984  2  1  Διαμαντένιος 1986  5150  1  2  6 x πλατινένιος 1988  OU812  1  1  4 x πλατινένιος 1991  For Unlawful Carnal Knowledge  1  4  3 x πλατινένιος 1995  Balance  1  2  3 x πλατινένιος 1998  Van Halen III  4  4  Χρυσός 2012  A Different Kind of Truth  2  3  

Ζωντανές ηχογραφήσεις
 Live: Right Here, Right Now (1993)
 Tokyo Dome Live in Concert (2015)Συλλογές
 Best of Volume I (1996)
 The Best of Both Worlds (2004)
 The Collection (1991)
 Restless The Best (1994)

 Παραπομπές 

Πηγές

 Van Halen | Bio, Pictures, Videos | Rolling Stone
 Van Halen | Music Biography, Credits and Discography | AllMusic
 Van Halen Biography | The Rock and Roll Hall of Fame and Museum 
 VAN HALEN BIOGRAPHY - Lyrics
 Van Halen Discography at Discogs

Κατηγορία:Αμερικανικά glam metal συγκροτήματα
Κατηγορία:Hard rock συγκροτήματα από Καλιφόρνια
Κατηγορία:Μουσικά συγκροτήματα αδελφών
Κατηγορία:Heavy metal συγκροτήματα από Καλιφόρνια
Κατηγορία:Μουσικά συγκροτήματα από το Λος Άντζελες